Beethovens måske vigtigste velgører var ærkehertug [[Rudolf af Østrig (1788-1831)|Rudolf af Østrig]], yngste søn af kejser [[Leopold 2. (Tysk-romerske rige)|Leopold 2.]], der begyndte at studere klaverspil og komposition hos Beethoven i 1803 eller 1804. Rudolf og Beethoven blev venner, og de fortsatte med at mødes frem til 1824.<ref>Lockwood (2003), s. 300–301.</ref> Beethoven dedikerede 14 værker til Rudolf, heriblandt ''Klavertrio opus 97'', kaldt ''Ærkehertugtrioen'' (1811), og korværket ''[[Missa Solemnis]]'' (1823). Rudolf gengældte betænksomheden ved at dedikere en af sine egne kompositioner til Beethoven. Beethovens breve til Rudolf findes i dag hos [[Gesellschaft der Musikfreunde]] i Wien.<ref>[http://www.lvbeethoven.com/Bio/BiographyMusicPupils.html]. Besøgt 29. maj 2013. {{en sprog}}</ref>
Walhalla